Sherie Merlis

Sherie Merlis (Jawi: شريفا سكدح بنت وان ذينل ابدن; lahir Sharifah Saadah Wan Zainal ; 23 Oktober 1972) ialah seorang pelakon wanita Malaysia. Beliau banyak bergiat aktif di televisyen dan filem dan pernah dicalonkan dalam Festival Filem Malaysia, Anugerah Skrin dan Anugerah Filem Asia.

Kehidupan awal 
Dilahirkan di Sibu, Sarawak, Sherie merupakan anak ketiga daripada 5 beradik kepada pasangan Wan Zainal Abidin Tuanku Kassim dan Raden Aini Raden Kasron. Sherie berketurunan Arab dan Melayu melalui ayahnya. Sebelah ibunya pula adalah berketurunan Melayu dari Pontianak, Indonesia dan berketurunan Cina dari Yunnan, China. Hanya diketahui bahawa nenek moyang aslinya dari sebelah ibunya merupakan seorang bangsawan Kesultanan Pontianak dari Borneo.

Kerjaya 
Sewaktu kecil, Sherie sering menonton filem dengan keluarganya dan kemudian menjelaskan bahawa hal ini telah memberikan inspirasi kepada minatnya dalam lakonan. Pada umur 19 tahun, Sherie mula bekerja sebagai pelakon di Kuala Lumpur.

Beliau memulakan kerjaya lakonan pada 1989 menerusi filem Part-Time dan sejak itu beliau terus aktif berlakon dalam televisyen dan filem. Pada tahun 2014, Sherie membuat penampilan teater pertama dengan muncul dalam pementasan teater Surat Sabariah yang berlangsung di KLPac dengan memegang watak sebagai Sabariah.

Kehidupan peribadi 
Sherie Merlis berkahwin sebanyak dua kali. Beliau sebelum ini pernah berkahwin dengan pelakon Esma Daniel dari 1992 hingga 1997 dan dikurniakan dua anak.

Pada 2 Januari 2012, Sherie berkahwin dengan penerbit muzik yang juga bekas suami Dira Abu Zahar, Tengku Shafiz Rullah As Syafiee atau Ash. Hasil perkahwinan mereka, dua orang cahaya mata telah dikurniakan iaitu Tengku Kaseh Anaqah, lahir pada 1 Julai 2012 dan Tengku Areef Bolkiah As Syafiee, lahir pada 21 Januari 2014.

Bapanya, Wan Zainal Abidin meninggal dunia pada 1 Oktober 2021 akibat serangan jantung.

Filemografi

Filem

Drama

Telefilem

Teater

Anugerah dan pencalonan

Rujukan

Pautan luar 
 

Kelahiran 1972
Orang dari Sarawak
Pelakon wanita Malaysia
Orang hidup
Pelakon wanita Malaysia abad ke-20
Pelakon wanita Malaysia abad ke-21
Orang Malaysia berketurunan Arab
Orang Malaysia berketurunan Cina
Orang Malaysia berketurunan Pontianak, Indonesia
Orang Malaysia berketurunan Melayu
Muslim Malaysia
Pelakon televisyen Malaysia
Pelakon filem Malaysia
Pelakon pentas Malaysia
2012